**Zápisnica**

z rokovania Predstavenstva SKSPaASP konaného v Žiline, dňa 3.10.2019

prítomní: podľa prezenčnej listiny

program:

01.Organizačné zabezpečenie snemu, príspevky do programu

02. Finančná situácia komory, zmena rozpočtu na rok 2019

**Obedňajšia prestávka**

03. Info. o prebiehajúcich školeniach

04. Novelizácia Zákona č. 219/2014 Z. z. - o sociálnej práci

05. Postavenie sociálneho pracovníka v zdravotníctve

06. informácia k vyhláške MŠVVaŠ SR č.244/2019 o sústave študijných odborov SR

07. prerokovanie nových žiadosti o členstvo v komore

**Záver rokovania**

V plánovanom čase o 10:30 nebolo predstavenstvo komory uznášaniaschopné v zmysle rokovacieho poriadku komory. Preto podpredsedníčka komory využil článok 3, ods. 2 rokovacieho poriadku komory, ktorý znie: Ak nie je prítomná nadpolovičná väčšina zvolených členov orgánu komory s hlasovacím právom, rokovanie orgánu komory sa preruší. Do tridsiatich minút predseda orgánu komory alebo ním poverený člen orgánu komory zvolá náhradné rokovanie, ktoré je uznášaniaschopné pri akomkoľvek počte zvolených členov orgánu komory s hlasovacím právom.

Za zapisovateľku bola určená Mgr. Stanislava Bartošová, za overovateľku zápisnice: PhDr. Mgr. Oľga Jarošová, PhD.

Všetci členovia Predstavenstva s týmito osobami súhlasili a zobrali to jednomyseľne na vedomie.

**01.** **Organizačné zabezpečenie snemu, príspevky do programu**

V rámci tohto bodu rokovania prítomní členovia komory pripomienkovali a upravovali predložený program zasadnutia snemu komory a zároveň boli bližšie informovaní o aktuálnom stave prác na úlohách, spojených so zasadnutím snemu komory.

**Uznesenie:** Predstavenstvo schválilo a zároveň vymenovalo členov volebnej komisie, ktorým bude odoslaný dekrét o vymenovaní členov volebnej komisie pri príležitosti konania volieb Slovenskej komory SP a ASP, ktoré sa uskutočnia dňa 24.10.2019.

**Úloha č.1:** členovia predstavenstva poverili tajomníčku komory, aby oslovila členov volebnej komisie, ktorých bude

informovať, že je formou tajného hlasovanie potrebné zvoliť predsedu volebnej komisie. Tajomníčka poskytne predsedovi volebnej komisie všetky potrebné dokumenty a informácie v rámci príprav a riadneho priebehu volieb.

Zodpovedný: tajomníčka komory

**Úloha č.2:** predstavenstvo poverilo nižšie menované zapracovať zmeny do dokumentov – aktualizácia dokumentov [Interná smernica č. OCK / 5-2016 Zastupovanie komory v odborných fórach](http://socialnapraca.sk/wp-content/uploads/2019/06/INTERNA-SMERNICA-c_OCK_5_2016_Zastupovanie_komory-4.pdf), Štatút komory a Hospodársky poriadok. Dokumenty budú odoslané prostredníctvom newslettra členom komory na naštudovanie.

Zodpovedný: predsedníčka komory, tajomníčka

**Úloha č.3:** Informovať predsedov volených orgánov, že je potrebné vypracovať a zároveň prezentovať prácu voleného orgánu na zasadnutí snemu komory. Výstup o činnosti príslušného voleného orgánu za celé funkčné obdobie.

Zodpovedný: tajomníčka komory

**Úloha č.4:** v úvode zasadnutia snemu budú členovia komory stručne informovaní prečo boli pozvaní hostia, ktorí

následne vystúpia s krátkym príhovorom.

Zodpovedný: predsedníčka komory

**Úloha č.5:** k bodu Rôzne vypracovať prezentáciu na tému povinné členstvo v komore, status sociálneho pracovníka.

Zodpovedný: PhDr. František Drozd

**Úloha č.6:** Prostredníctvom newslettra odoslať oznam o pripravovanom sneme. Súčasťou newslettra budú kandidátne listiny, informácia o nutnosti doplniť kandidátov do disciplinárnej komisie a všetky podkladové materiály k rokovaniu

Zodpovedný: tajomníčka komory; termín: 25.11.2018

**02. Finančná situácia komory, zmena rozpočtu na rok 2019**

Predsedníčka komory informovala o poskytnutej dotácii vo výške 30 000 €, ktorá bola pre Komoru poskytnutá z rezervy predsedu vlády. Zároveň predložila rozpočet na rok 2019, ktorý bol súčasťou žiadosti o dotáciu. Rozpočet je jednou z príloh zápisnice. Predsedníčka ďalej informovala prítomných členov predstavenstva o skutočnosti, že z dôvodu ukončenia pracovného pomeru ekonómky, nebolo možné zabezpečiť účtovníctvo komory. K uvedenému stavu došlo aj z dôvodu odstúpenia účtovníckej firmy, ktorá bola vybraná na základe prieskumu trhu.

**Uznesenie č. 1:** prítomní členovia predstavenstva sa uzniesli, že je potrebné vytvoriť aktuálny stav čerpania (pred snemom), eventuálne uvažovať o požiadaní zmeny rozpočtu (medzi položkami rozpočtu – napr. navýšiť sumu na Ostatné služby – prevádzka (hradiť z toho výdavky na účtovnícku firmu)

**Uznesenie č. 2:** Predstavenstvo schválilo návrh predsedníčky, že sa na zabezpečenie účtovníctva vyberie ďalšia firma v poradí a nebude sa robiť nový prieskum trhu.

**03. Info. o prebiehajúcich školeniach**

predsedníčka komory informovala o priebehu vzdelávacích aktivít „ Štandardy kvality v kocke“ ktoré komora zrealizovala v Poprade a Kolárove. Zároveň predstavila ponuku školenia od p. PhDr. Silvie Vadkertiovej, PhD. Zvýraznila potrebu osloviť UPSVR, samospráva (VUC, mesta, obce), akreditované subjekty.

**Uznesenie č.3:** predstavenstvo komory navrhuje aby nové predstavenstvo otvorilo akreditované vzdelávanie, dôležité je klásť dôraz na výber lektorského zabezpečenia.

**04. Novelizácia Zákona č*.*219/2014 Z. z*. - o*sociálnej práci**

Novela zákona o soc. práci bola schválená. Záväznosť Etického kódexu pre všetkých sociálnych pracovníkov je v riešení. Navrhovaná možnosť riešenia je schválenie formou Vyhlášky MPSVaR.

**05. Postavenie sociálneho pracovníka v zdravotníctve**

K danej téme sa naďalej intenzívne rokuje so zástupcami MZ SR, MPSVaR a predsedníčkou sociálneho výboru NR SR p. Bašistovou. Najbližší termín stretnutia je 10.11.2019.

**06. informácia k vyhláške MŠVVaŠ SR č.244/2019 o sústave študijných odborov SR**

Sociálne služby a poradenstvo – spadá pod študijný program 3114 – potrebné požiadať o vyjadrenie MŠ SR (na vedomie MPSVR SR) či v zmysle novej vyhlášky, kde sa študijný odbor sociálna práca nahrádza študijným programom soc. práca a sociálne služby a poradenstvo

**07. Prijímanie nových členov**

K termínu zasadnutia predstavenstva bolo na komoru doručených sedem žiadostí o zápis do zoznamu členov komory. Predstavenstvo žiadosti dôkladne preskúmalo a rozhodlo nasledovne:

* Mgr. Miroslava Spenlingerová – dožiadať študijný odbor
* PhDr. et. PhDr. Mária Kurilcová – doložiť diplom II. stupeň VŠ v odbore Sociálna práca
* Bc. Ing. Mária Smreková – schválená ako asistent sociálnej práce
* Mgr. Katarína Henychová – schválená ako sociálny pracovník
* Bc. Helena Lovasová – schválená ako asistent sociálnej práce
* Mgr. Alžbeta Palková – dožiadať originály žiadosti a dokladov, potom bude žiadosť schválená
* Ing. Mgr. Martin Bezdeda - dožiadať originály žiadosti a dokladov, potom bude žiadosť schválená

**08. Diskusia**

Diskusia pokračovala rozpravou o stalkingu - Trojlístok n.o.

**Uznesenie:** prítomní členovia predstavenstva sa uzniesli, že nie je v kompetencii zástupcov komory posudzovať postup orgánov činných v trestnom konaní, odporúčajú podať nový návrh prostredníctvom inštitútu prokurátora. Komora vie ponúknuť právnické poradenstvo vzťahujúce sa k výkonu sociálnej práce svojich členov, nie právnickým osobám.

Zapísal: p. Stanislava Bartošová

Overila: p. Oľga Jarošová

 PhDr. Mgr. Oľga Jarošová, PhD.

 predsedníčka